બાળકોના ફૅશન-શો વિશે માહિતી આપતાં ફાઉન્ડેશનના ફાઉન્ડર નરેશ જૈને ‘મિડ-ડે’ને કહ્યું હતું કે ‘અમારા ફાઉન્ડેશનના સભ્યોએ પૈસા ભેગા કરીને રસ્તા પર અને ઝૂંપડપટ્ટીમાં રહેતાં બાળકોને શિક્ષણ આપવાનું નક્કી કર્યું હતું એથી કાશીમીરા ગામમાં દરરોજ બપોરે ત્રણથી સાંજે પાંચ વાગ્યા સુધી તેમની સ્કૂલ શરૂ થાય છે. ૭૦ જેટલાં બાળકો અહીં ભણવા આવે છે અને ધીરે-ધીરે તેઓ ઍક્ટિવ થવા માંડ્યાં છે. તેઓ જમવાથી માંડીને બેસવા સુધીનું બધું સારી રીતભાતથી કરતાં થઈ ગયાં છે. તેઓ વાંચી શકે છે અને અનેક વિષય પર બોલી શકે એટલાં હોશિયાર બની રહ્યાં છે.’